สวัสดีค่ะ คือหนูหยุดทานยาคุมตั้งแต่เดือนพฤษภาคมปี63ค่ะ นี่เข้าเดือนที่ 8 แล้วค่ะแต่รอบเดือนยังไม่มา ตรวจทุกเดือนก็ไม่ท้องนะคะ...ช่วยแนะนำหน่อยค่ะ🙇
สวัสดีค่ะ การที่ประจำเดือนไม่มานานถึง 8 เดือน หากตรวจหาการตั้งครรภ์แล้วไม่พบ ก็อาจเกิดจาก1. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้2. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิว ขนดกมากกว่าผู้หญิงทั่วไป3. มีภาวะไทรอยด์ฮอร์โมนผิดปกติ4. มีพังผืดในมดลูกจากการเคยมีมดลูกอักเสบ หรือเคยขูดมดลูก5. มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นนอกจากนี้ หากมีการใช้ยาฮอร์โมนอื่นๆ อยู่ ก็อาจเป็นผลของฮอร์โมนได้ เช่น ยาฉีดคุมกำเนิด ยาฝังคุมกำเนิด เป็นต้นหากประจำเดือนยังคงไม่มา และไม่ได้เกิดจากการใช้ยาฮอร์โมนอะไร ก็ควรไปพบแพทย์เพื่อตรวจหาสาเหตุค่ะ